Óheimilt er að flytja inn og dreifa lifandi framandi lífverum nema með leyfi Umhverfisstofnunar . Nánari upplýsingar um innflutning lifandi framandi lífvera mér nálgast hér ( linkur á undirsíðuna „ Umsókn um innflutningsleyfi . ) . Í lögum um náttúruvernd nr. 60 / 2013 eru framandi lífverur skilgreindar sem tegund eða lægri flokkunareining , svo sem afbrigði , kyn eða stofn , þ.m.t. lífhlutar , kynfrumur , fræ , egg eða lægri dreifingarform sem geta lifað af og fjölgað sér , sem menn hafa flutt vísvitandi eða óvitandi út fyrir sitt náttúrulega forna eða núverandi útbreiðslusvæði . Skilgreiningin aðgreinir lífverur á náttúrulegu útbreiðslusvæði sínu frá þeim sem menn hafa flutt inn til landsins eða fært til innan landsins en er ekki afmörkuð í tíma . Í ýmsum skrám yfir íslenskar tegundir er í þessu samhengi miðað við hvaða tegundir voru á landinu um miðja 18. öld en slíkt tímaviðmið var talið hafa það í för með sér að tegundir sem komu til landsins fyrir þann tíma hefðu ekki flokkast sem framandi þrátt fyrir að hafa komið sannanlega til landsins fyrir tilstuðlan manna . Útgangspunkturinn við mat á því hvort lífvera teljist framandi er því ávallt sá að maðurinn hafi flutt lífveruna út fyrir sitt náttúrulega forna eða núverandi útbreiðslusvæði vísvitandi eða óvitandi .